Omkjøringsvegen

Omkjøringsvegen (alternativ skrivemåte: Omkjøringsveien) er en 7,0 km lang motortrafikkvei på E6 mellom Sluppen og Rotvoll i Trondheim, som bidrar til å lede gjennomgangstrafikk utenom Trondheim sentrum. 

 Trasé 
Strekningen går fra Holtermanns veg ved Sluppen, forbi Nardosletta, Moholt, Angelltrøa og Tunga, til Rotvoll hvor den møter Innherredsveien (riksvei 706) og Grillstadtunnelen.  

 Historikk 
Omkjøringsveien ble påbegynt av tyskerne i 1941, under den andre verdenskrig. Arbeidet med veien ble raskt innstilt, og etter krigen ble de påbegynte partiene av veien pløyd igjen og brukt som jordbruksarealer. Arbeidet ble satt i gang igjen i 1946, men stoppet opp igjen i 1949, før det igjen ble satt i gang i 1952. Samme år åpnet strekningen Sluppen–Nardokrysset. Hele Omkjøringsveien ble ferdigstilt i 1967, da strekningen Nardokrysset–Rotvoll åpnet. 

Etterhvert ble Omkjøringsveien utvidet til fire felt. Anleggsdriften for første del fra Klæbuvegen opp til Moholt foregikk i perioden 1989 til 1992. Strekningen fra Moholt til Ladeforbindelsen ble bygd mellom 1996 og 2000.

I 2013 ble strekningen mellom Rotvoll og Tunga oppgradert til motortrafikkvei, i 2017 fulgte resten av veien mellom Tunga og Sluppen.

 Referanser 

 Litteratur 

 Eksterne lenker 
Omkjøringsvegen hos Strinda historielag

Kategori:Veier i Trondheim
Kategori:Europavei 6
Kategori:Lerkendal (bydel)
Kategori:Østbyen (Trondheim)
Kategori:Nardo